text: типтік бейне көркем әдебиеттегі жинақталған адам образы. көркем шығармада адам өмірі, басқа адамдармен өзара қарым-қатынасы, ойы мен сезімдері мінез-құлықтары жиналса суреттеледі. жазушы өз шығармасында бір адамның ғана сипатын көрсетіп қоймай, сол адамның өмір сүрген ортасына, оны қоршаған адамдарға тән сипаттармен толықтырып, жинақтайды. көркем туындыдағы типтік образ қаламгер суреттеп отырған қоғам мен дәуір туралы түсінік береді. мысалы, мұхтар мағауиннің «бір атаның балалары» деген шығармасындағы ахмет шалды типтік образға жатқыза аламыз. ол соғыс кезіндегі жетім қалған балаларға қамқор болған адамдардың жиынтық бейнесін береді және соғыс кезіндегі қазақ ауылының тұрмыс- тіршілігіне тән ерекшкліктерді де көрсетеді.